Favoritten til DM-titlen i halv ironman fik søndag smadret sin drøm om hæderen og titlen som dansk mester, da en hidsig bilist, sendte drømmen i asfalten.



Efter utallige timers træning i sadlen, våddragten og løbeskoene var Henrik Hyldelund søndag klar til at erobre titlen som danmarksmester i halv-ironman, som blev kørt i Aalborg.



Alt gik da også som planlagt, indtil Henrik Hyldelund skulle foretage et højresving på sin triatlon-cykel. Kort efter svinget blev han ramt af enhver cyklist mareridt.



- Lige midt i mit sving, ser jeg en bilist, som kommer direkte imod mig i min vejbane. 5-10 meter efter svinget støder vi frontalt ind i hinanden, og jeg ryger over kølerhjelmen og videre ned på asfalten, forklarer Henrik Hyldelund selv, der lå forrest i løbet, da hans DM-drøm blev kørt i asfalten af en hensynsløs bilist.



Bilisten skulle være holdt tilbage ved en bom, der var sat op i hans side af vejen for netop at få bilister til at holde tilbage for deltagerne i løbet.



Men det valgte han at se bort fra, og han fortsatte i stedet over i modsatte vejbane, hvor han først mødte en motorcyklist, som havde til opgave at beskytte Henrik Hyldelund.

Læs også:æ Rapport afslører: Disse trafikanter bliver ramt i trafikken